Oikeusministeriö	

	

	

	
Työryhmämietintö 2007:19
Käräjäoikeuksien kokoonpanosäännösten uudistaminen

Mietinnön tavoitteet ovat oikeat, eikä ehdotettu uudistus voine olla ongelmallinen kansalaisten oikeuslaitosta kohtaan kokeman luottamuksenkaan kannalta.

Kokoonpanovaihtoehtojen lisääminen on hyvä muutos, käytännössä jo pitkään toivottu.

Samoin yhden tuomarin kokoonpanon käyttöalan laajennus on perusteltu ja tervetullut muutos. Työryhmän esittämä rajanveto vaikuttaa kokonaisuutena onnistuneelle.  Asetettujen tuottavuustavoitteiden valossa myös näin saavutettu säästö on kipeästi tarpeen.

Vastaavasti kuin mietinnössä on lausuttu tuomioistuinharjoittelun osalta, tuo uudistus tiettyä ongelmaa myös syyttäjien harjoittelujärjestelmään. Uudistuksen jälkeen ei apulaissyyttäjäkään pääse enää työskentelemään lautamieskokoonpanon kanssa. Käytännön salityöskentelyssä on kuitenkin merkittäviäkin eroja verrattuna lakimiestuomari(e)n kokoonpano(i)lle syyttämiseen. Ongelmaa lievittäviä järjestelyjä on tietysti löydettävissä.

Kaiken kaikkiaan säännösten uudistaminen esitetyllä tavalla on toivottavaa.

Jouko Nurminen
Johtava kihlakunnansyyttäjä